

**П О К А Н А**

**за участие на кръгла маса на тема:**

**„Здравословните градове“ като механизъм за подобряване на общественото здраве**

**Уважаеми д-р Костадинов,**

Сдружение „Въздух за здраве“ и Фондация „Фридрих Еберт“ имат удоволствието да Ви поканят на кръгла маса на тема „Здравословните градове като механизъм за подобряване на общественото здраве. Качество на въздуха в град Пловдив“. Експертната среща ще се проведе на **18 ноември 2022 г.** **в  хотел Йегерхоф, град Пловдив, от 10.00 до 16.30 ч**.

През последните години сме свидетели как процесите на урбанизация доведоха до прекомерно застрояване, задръстени от автомобили градове и въздух, който се диша все по-трудно. Според Европейската агенция за околната среда именно замърсеният въздух е най-голямата заплаха за здравето на жителите в големите градове.

Целта на организираното от нас събитие е да насърчим обществения дебат по темата, като акцентираме върху това, колко е належаща нуждата от преминаването на градовете в България от замърсяваща към зелена икономика, с гарантирани ползи за здравето на хората, включително по-дълъг и качествен живот и по-малко заболявания.  Урбанизираните зони са особено засегнати от замърсяването на въздуха и са необходими постоянни действия за насърчаване на здравословни градски дейности, които да допринасят за намаляване на въздушното замърсяване и свързаното с него въздействие върху здравето.

Това е причината да се обърнем към Вас с покана за участие в кръглата маса, тъй като Вие сте един от водещите лекарите в страната с експертиза по отношение на замърсяването на въздуха и последиците върху здравето. От друга страна, като жител на гр. Пловдив, имате и познания за конкретните проблеми на града. Това е и темата, по която бихме искали да вземете отношение с презентация по време на събитието и последващо изготвяне на препоръки. Събраните от всички участници в събитието препоръки за подобряване на градската среда ще бъдат обобщени и съобразени с нормативните възможности и

Очаквайте, в най-кратък срок, актуалната програма на събитието.

**Eкипът на сдружение „Въздух за здраве“**